**Výzva NA PREDKLADANIE PONÚK**

**pri zadávaní zákazky s nízkou hodnotou podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**„Objekt kultúrneho domu obce Trstín – vykurovanie, zdravotechnika, plynoinštalácia“**

**1 Identifikácia verejného obstarávateľa:**

Názov: **Obec Trstín**

Sídlo: Trstín 95, 919 05 Trstín

IČO: 00 313 122

Štatutárny zástupca: **Ing. Peter Hlávek – starosta obce**

Kontaktná osoba: **Ing. Magdaléna Hlavatá**

Telefón: +421 907 737 221

E-mail: magdalena@atozgrant.sk

Webové sídlo obce: <https://www.trstin.sk/>

**2 Špecifikácia predmetu zákazky:**

Verejný obstarávateľ vykonáva **prieskum trhu za účelom zadávania predmetnej zákazky podľa §117 ZVO**. Predmetom zákazky je realizácia stavebných prác súvisiacich s:

* rekonštrukciou vykurovacej sústavy budovy kultúrneho domu systémom radiátorového vykurovania s núteným obehom vykurovacej vody. Budova bude zásobovaná teplom na vykurovanie z vlastných 4 plynových kondenzačných kotlov umiestnených v kotolni budovy
* rekonštrukciou zdravotechniky v rozsahu napojenia na existujúce vnútorné rozvody vodovodu a kanalizácie
* rekonštrukciou plynovej kotolne kultúrneho domu v Trstíne. Plynoinštalácia je navrhnutá v zmysle TPP 704 01 Domové plynovody, TPP 702 01 Plynovody a prípojky z polyetylénu, STN EN 1775 Zásobovanie plynom.

Verejný obstarávateľ má spracovaný projekt pre stavebné povolenie, ktorý bude uchádzačovi k nahliadnutiu počas prehliadky miesta plnenia.

Prílohu výzvy č. 3 tvoria rozpočty spracované projekčnou spoločnosťou.

**Uchádzač musí predložiť ponuku na celý predmet zákazky. Pri položkách s uvedením presného typu, resp. značky výrobku môže uchádzač v súlade s platnou legislatívou ponúknuť ekvivalent s rovnakými alebo vyššími technickými parametrami.**

**Spoločný slovník obstarávania (CPV)**

44621220-7 Kotly ústredného kúrenia

45331110-0 Inštalovanie kotlov

45232141-2 Vykurovacie práce

**3 Variantné riešenie:**

Verejný obstarávateľ neumožňuje predložiť variantné riešenie vo vzťahu k požiadavke na predmet zákazky. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené.

**4 Podmienky účasti:**

**Uchádzač musí byť oprávnený dodávať práce v rozsahu, ktoré zodpovedajú predmetu zákazky.** Uchádzač NEMUSÍ predkladať v ponuke doklad o oprávnení dodávať stavebné práce, ktoré zodpovedajú predmetu zákazky. Túto skutočnosť si overí verejný obstarávateľ sám v príslušnom registri, v ktorom je uchádzač zapísaný – uvedené platí pre registre v českom a slovenskom jazyku. V prípade, ak má uchádzač sídlo v inej krajine a je zapísaný v registri, ktorý nie je vedený v slovenskom alebo českom jazyku, predloží originál tohto dokladu a jeho úradný preklad v listinnej podobe alebo ako SCAN v elektronickej podobe ako súčasť ponuky.

Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 zákona, túto skutočnosť si overí verejný obstarávateľ sám na webovej stránke Úradu pre verejné obstarávanie. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.

**5 Miesto dodania predmetu zákazky:**

Miestom plnenia je Kultúrny dom v obci Trstín

**6 Lehota na dodanie alebo dokončenie predmetu zákazky:**

Do 15.05.2022

**7 Predpokladaná hodnota zákazky:**

**143 067,00 EUR bez DPH**

**Ak najnižšia cena ponúknutá uchádzačmi bude vyššia ako PHZ, verejný obstarávateľ si vyhradzuje právo túto zákazku s nízkou hodnotou zrušiť.**

**8 Obhliadka miesta plnenia:**

Uchádzači majú možnosť vykonať obhliadku miesta realizácie predmetu zákazky, aby si sami overili potrebný rozsah činnosti a získali potrebné informácie nevyhnutné na prípravu a spracovanie kvalifikovanej ponuky tak, zohľadňujúcej celý objem potrebných činností na realizáciu predmetu zákazky. Výdavky spojené s obhliadkou idú na ťarchu uchádzača.

Prípadný záujem o účasť na obhliadke miesta realizácie zákazky je potrebné oznámiť e-mailom na adresu magdalena@atozgrant.sk, v termíne do 01.03.2022, kde bude s uchádzačom dohodnutý individuálny termín obhliadky.

**9 Predkladanie cenových ponúk:**

**Lehota na predkladanie cenových ponúk: do 04.03.2022, do 12.00 hod.**

**Uchádzač predkladá ponuku** e-mailom na kontaktnú e-mailovú adresu uvedenú v bode 1 Identifikácia verejného obstarávateľa.

Ponuky sa predkladajú v slovenskom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka.

**Uchádzač je svojou ponukou viazaný počas lehoty viazanosti ponúk. Lehota viazanosti ponúk je určená do 31.03.2022**.

Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší tento postup zadávania zákazky.

**10 Obsah ponuky**

Uchádzač zašle verejnému obstarávateľovi nasledovné dokumenty:

1. **Návrh uchádzača na plnenie kritérií** vypracovaný v súlade s Prílohou č. 1 tejto výzvy (vo forme skenu dokumentu)
2. **Návrh Zmluvy o dielo** vypracovaný v súlade s Prílohou č. 2 tejto výzvy (vo forme skenu dokumentu)
3. **Položkový rozpočet** diela vypracovaný v súlade s Prílohou č. 3 tejto výzvy ((vo forme skenu dokumentu)

**11 Kritériá na hodnotenie cenových ponúk a spôsob vyhodnotenia ponúk:**

**Kritériom na vyhodnotenie ponúk je najnižšia cena celkom v EUR s DPH.**

(vyhodnocovaná cena bude celková konečná cena, t. j. súčet všetkých položiek)

V prípade odstúpenia uchádzača vyhodnoteného na prvom mieste počas lehoty viazanosti ponúk, bude zmluva uzavretá s uchádzačom, ktorý sa umiestnil v hodnotení na druhom mieste. V prípade odstúpenia uchádzača, ktorý sa umiestnil na druhom mieste, bude zmluva uzavretá s uchádzačom, ktorý sa umiestnil v hodnotení na treťom mieste. Nevybratie uchádzača za dodávateľa nevytvára nárok na uplatnenie náhrady škody.

Verejný obstarávateľ oznámi výsledok vyhodnotenia ponúk, prípadne informácií získaných prieskumom trhu všetkým uchádzačom, ktorí predložili ponuky, a to v lehote do 7 pracovných dní od vyhodnotenia ponúk. Úspešnému uchádzačovi oznámi, že jeho ponuku prijíma.

**12 Ostatné informácie**

Verejný obstarávateľ požaduje maximálnu súčinnosť zhotoviteľa počas realizácie diela. Zhotoviteľ sa zaväzuje na základe písomnej výzvy informovať obstarávateľa o stave plnenia predmetu zákazky.

Verejný obstarávateľ si vyhradzuje právo odmietnuť všetky predložené ponuky, pričom bezodkladne oznámi všetkým uchádzačom akékoľvek zmeny.

Proti rozhodnutiu verejného obstarávateľa pri postupe zadávania zákazky s nízkou hodnotou nie je možné podať námietky.

Verejný obstarávateľ má oprávnenie upraviť vyššie uvedené znenie Výzvy na dodanie predmetu zákazky, resp. iných požadovaných podmienok.

**Zoznam príloh:**

1. **Návrh uchádzača na plnenie kritérií**
2. **Návrh Zmluvy o dielo**
3. **Rozpočty**

 